Normalización anima a gravar vídeos cos nosos maiores para celebrar o Día das Letras - Radio Redondela 94.9FM\nAs persoas de maior idade son as que atesouran na súa memoria as historias e as lendas do pasado. Co obxecto de que ese patrimonio non se perda dende Normalización Lingüística poñen en marcha a campaña “Con acento e coñecemento” coa que animan a enviar un minivídeo no que os maiores falen da vida de antes. Un documentos que será compartido nas redes sociais.\nA gravación debe durar entre 1 e dous minutos e nela o protagonista relatará aquela historia que desexe e que pode ser un conto, unha lenda, xogos, adiviñanzas. Explican dende Normalización Lingüística que o obxecto da iniciativa é recuperar e dar a coñecer todas esas historias da parroquias que poden xirar en torno aos ritos das romarías, os mouros dos castros, as lendas do mar…\nPrevAnterioresMulleres de Soutomaior confeccionan e reparten 8.000 máscaras\nSeguintesRedondela elimina as franxas horarias nas parroquiasNext


Do 14 ao 17 de agosto serán en Cervo as festas na honra da Nosa Señora, de San Roque e da Virxe do Carme.\nCervo, Festas, Orquestras\nA asociación cultural Rego Cachón organiza as festas na honra á Nosa Señora, San Roque e a Virxe do Carme que se celebrarán, en Cervo, dos días 14 ao 17 de agosto.\nO mércores 14 ás 18:30 horas terá lugar a inauguración da Exposición de Manualidades. Ás 20:00 horas celebrarase a XIV edición da Festa do Ovo Frito e gran verbena co grupo Arizona.\nO xoves 15 ás 13:00 horas será a misa solemne con procesión na honra á Nosa Señora e ofrenda floral aos mariñeiros, cantada polo Coro Parroquial de Cervo. Ás 14:00 horas haberá sesión vermú a cargo da orquestra Enigma, que tamén amenizará a verbena, a partir das 22:00 horas, xunto ao grupo Mariachi Estampas de México.\nO venres 16 ás 12:30 horas celebrarase a misa solemne na honra a San Roque cantada polo coro parroquial de Cervo. Ás 14:00 horas, o grupo Alma Latina...\nO 3 de agosto celébrase en Cervo a VII Festa do Xamón Cocido, que organiza a asociación Virxe das Dores.\nCervo, Festa, Xamón\nA asociación cultural Virxe das Dores organiza a VII edición da Festa do Xamón Cocido que se celebrará este sábado, 3 de agosto.\nA festa terá lugar na praza do Souto, en Cervo, a partir das 12:00 horas, e pola tarde desde as 19:00 horas.\nServiranse racións de xamón ao prezo de 5 euros e de chourizo por 1´5 euros a unidade. A festa estará amenizada polo DJ FDB.\nColaboran na organización deste evento: Concello de Cervo e A.C. Airiños do Xunco.\nO Festival de Sargadelos celebrarase do 24 ao 28 de xullo. Ortiga e Ricky Hombre Libre son os pratos fortes dos concertos do sábado.\nCervo, Festival, Sargadelos\nAo acabar a...\nOs días 19 e 20 de xullo terán lugar as xornadas de historia "Cervo a carón do patrimonio". Contarán coa participación de relatores de primeiro nivel.\nCervo acollerá o venres, 19 de xullo, e o sábado, 20 de xullo, as xornadas de historia “Cervo a Carón do Patrimonio”, organizadas que se desenvolverán en escenarios do noso municipio como a Casa do Mar de San Ciprián, o Museo do Mar ou o Conxunto Histórico Artístico de Sargadelos.\nGarcía Caramés recordou que a inscrición para estas xornadas, que están dirixidas a todas as persoas con curiosidade e que desexen coñecer en profundidade a historia do noso municipio, continúa aberta no teléfono 982595157 ou no...\nAta o 31 de xullo pódese visitar en Cervo a exposición "A Mariña Somerxida", de Hugo Fernández e Carlos Gil. A mostra amosa fondos mariños da costa de Lugo.\nCervo, exposición, Fotos\nAta o vindeiro 31 deste mes de xullo na Sala de Exposicións da Antigas Carboeiras de Sargadelos e no Museo Provincial do Mar permanecerá aberta a mostra fotográfica titulada A Mariña Somerxida, con obras de Hugo Fernández e Carlos Gil.\nEsta exposición presenta cincuenta instantáneas orixinais dos fondos mariños da costa de Lugo. Promovida polo GALP A Mariña Ortegal e organizada por Maremasma, é unha mostra dun patrimonio natural descoñecido pola maioría. Pon en valor a biodiversidade somerxida, e o visitante poderá coñecer o arte dos oficios mariñeiros e as diferentes formas de vida ligadas ao mar, así como a importancia dos seus recursos e os seus incribles habitantes.\nA exposición pretende ademais ser un referente para a concienciación e divulgación mariñá, xa que para poder conservar o seu patrimonio natural...\nO 2 de xullo comeza unha nova edición das Noites Alternativas, que organiza o Concello de Cervo. Haberá volei praia, kaiaks, básket 3x3 ou pádel, entre outras actividades.\nCervo, Noites, Alternativas\nAs inscricións, abertas a todos o mozos do Concello, pero tamén a todos aqueles visitantes e veciños da contorna que desexen participar, deberanse facer o primeiro día de cada actividade, entre as 20:30 e as...\nO Concello de Cervo convida a veciños e visitantes a gozar das festas na honra de San Luis, en Figuerido, do 21 ao 23 de xuño.\nA cita, organizada pola Asociación Socio-Cultural Ponte da Salgueiriña coa colaboración do Concello, será o 21, 2 e 23 de xuño.\nA programación comezará o venres 21, a partir das 22:30 horas, cunha Gran Verbena a cargo do Grupo Pontevedra e o dúo Merengue.\nO sábado, 22 de xuño, ás 9:00 horas, terá lugar o chupinazo que anuncia o inicio do día grande das Festas. Ás 11:00 horas haberá pasacorredoiras a cargo dos gaiteiros de Airiños do Xunco, de Cervo. Ás 13:30 horas terá lugar a misa solemne na honra de San Luis no campo da festa; e, a continuación, haberá sesión vermú a cargo do Grupo Alma Latina.\nÁ noite desde as 22:30 horas, haberá festa rachada a...\nO 22 de xuño na parroquia cervense de Rúa organizan unha churrascada de San Xoán e verbena.\nCervo, Rúa, Churrascada\nA asociación de veciños de Rúa Candelaria, en Cervo, organiza unha churrascada de San Xoán o sábado, 22 de xuño.\nA festa dará comezo ás 20:00 horas no recinto da escola de Rúa e haberá churrasco, chourizos e torresmos. Tamén se celebrará unha verbena que estará amenizada polo grupo Vivarium.\nA churrascada será de balde para os socios e o prezo para os non socios é de 6 euros. Os tíckets estarán á venta no recinto da festa a partir das 19:00 horas.\nColaboran na organización deste evento o Concello de Cervo e Panadería Pastelería Abad de Burela.


Armarios para lavabo - IKEA\nArmario/lavabo 2 caixóns60x40x60 cm\nArmario lavabo 2 caixóns80x47x58 cm\nArmario lavabo 2 caixóns83x49x64 cm\nMoble lavabo con andel/portas80x40x60 cm\nArmario lavabo 2 caixóns103x49x64 cm\nArmario lavabo 2 caixóns63x49x64 cm\nA/lb+mes 4582x49x74 cm\nArmario lavabo 4caixións120x47x58 cm\nArmario lavabo 2 caixóns84x43x65 cm\nArmario lavabo 2 caixóns64x43x65 cm\nA/lb+mes 4562x49x74 cm\nArmario lavabo 2 caixóns102x49x60 cm\nMoble lavabo con andel/porta40x40x60 cm\nArmario lavabo 2 caixóns80x48x68 cm\nArmario lavabo 2 caixóns44x43x65 cm\nArmario lavabo 4caixións123x49x64 cm\nArmario lavabo 2 caixóns100x48x68 cm\nArmario lavabo+2prtas64x33x65 cm\nArmario lavabo 2 caixóns82x49x60 cm\nMobles de lavabo para organizalo todo\nO lavabo é un imprescindible en calquera baño, pero quizais aínda non te decataches de todas as posibilidades de almacenamento que ofrecen os mobles de lavabo. Coñece a gama de mobles de baño e lavabo de IKEA; un lavabo sen almacenaxe adicional deixará de ter sentido para ti. Complementa o teu moble lavabo con accesorios de baño. Aposta pola versatilidade e a orixinalidade que ofrecen este tipo de mobles e elixe o que teña un estilo que máis se adecúe ao teu baño. Ten todo en orde e encontra rapidamente todas as túas cousas!\nSeguramente oíches falar mil veces da importancia de lavar as mans, pero consideraches que podes usar o teu moble de lavabo para moitas outras cousas? Un lavabo pode converterse nun estupendo espazo de almacenaxe se elixes o moble correcto. En IKEA temos mobles lavabo para todo tipo de baños: pequenos e grandes, clásicos e modernos. Só tes que decidir o estilo e un par de cuestións funcionais básicas. Afaste mellor coas portas ou prefires ter todo ao teu alcance en caixóns? Queres un moble de lavabo integrado ou prefires un que sobresaia? Unha vez que teñas claro estes aspectos, poderás ter o teu novo moble para lavabo. Non esquezas elixir a billa de baño!


inferno – A Nosa Voz\n14/10/2019 por A Nosa Voz\nFai uns domingos (O domingo XXVI do Tempo Ordinario) quedaba clara a existencia do Inferno na lectura do Evanxeo (Lc 16, 19-31) coa parábola coñecida como a do pobre Lázaro e o rico Epulón. Ademais, dábanse detalles de como é a vida de lugar infernal: «estando no inferno, no medio dos tormentos», «porque me torturan estas chamas», «que non veñan a este lugar de tormento».\nLembro que unha vez estando nunha comida na que o único cura era un servidor, saíron os temas típicos cando hai un cura diante, entre eles o do inferno. Unha persoa entrada en idade dixo que ela, sendo cristiá practicante, non cría que iso do inferno existise e apelaba á misericordia infinita de Deus. Enseguida os demais tamén empezaron a opinar na mesma dirección. Despois de falar moitos deles, esperábase a miña resposta. Só me limitei a dicirlles que se non existía o inferno entón non eramos libres. Produciuse un silencio unánime duns segundos e, sen dicir nada máis, todos caeron na conta de que é así: se non hai inferno, non podemos escoller e, por tanto, non somos libres. Naquela comida o tema de inferno quedou resolto.\nNa homilía do domingo que lles dicía ao principio, que este ano foi o 29 de setembro, tamén falei destas cousas: a relación do Inferno coa liberdade. Non faltou xente que se achegou a min para exporme as súas dúbidas e apelar, outra vez, á infinita misericordia de Deus, da que eu tampouco dubido e que, ademais, experimento todos os días.\nPero unha cousa é a misericordia de Deus e outra nosa liberdade, xa que Deus, sendo omnipotente, non pode salvarnos se nós non queremos. Dito doutro xeito, se hai alguén que non queira ir a ceo debe ter outro lugar onde ir. Se o prefiren, se non quere ir á vida eterna (Ceo), só queda ir á morte eterna (Inferno), dado que a vida terrea e histórica un día terminará.\nHai dúas cousas que os humanos temos especialmente en grao infinito: a capacidade de amar e a liberdade. Para todo o demais estamos afectados pola nosa condición de seres limitados, pero para estas dúas, non. Sempre podemos amar máis, até o extremo de dar a vida. E tamén somos libres de modo infinito, até o punto de poderlle negar ao mesmo que nos creou. Deus puido crearnos cunha liberdade relativa para que nunca desobedecésemos unha orde súa e sempre fósemos fieis a El, pero non o fixo. No relato da creación da Xénese queda claro isto que acabo de dicir. Ademais, se é que nós non o facemos, podemos ver todos os días a persoas que negan a Deus, que blasfeman contra El, que renegan del. Todo isto é unha proba máis da infinita liberdade que Deus nos deu.\nSendo así, se negamos ou rexeitamos a perfección infinita de Deus, non nos queda outra opción que a imperfección infinita. Para temporal e relativo abonda o de agora. O de despois será todo infinito, para a perfección ou para a imperfección, pero infinito en todas as súas dimensións.\nQuizais, chegamos a este momento, poida parecer todo moi complicado, xa que dicimos que somos libres, pero con só dúas opcións para escoller: unha boa e outra mal, polo que case estamos obrigados a escoller só a boa, co cal, xa tampouco somos libres. O erro está no noso concepto de liberdade. Liberdade non é escoller o que me dá a gana ou o que me apetece, xa que, por outra banda, isto converteríanos en escravos. Liberdade é escoller o bo, belo e verdadeiro.\n[Original en castellano]\nCategorías OpiniónEtiquetas infernoDeixa un comentario


Comeza o curso na "Escola Galega de Árbitros"\n27 novos talentos da arbitraxe iniciaron o venres, 26 de outubro; en Compostela unha nova aventura formativa. 4 colexiadas e 23 colexiados de diferentes puntos de Galicia, todos entre os 14 e o 23 anos de idade, estrearon curso na Escola Galega de Árbitros de Baloncesto (ESGAR), proxecto que neste 2018 cumpre o seu cuarto ano de vida.\nCon sede física no colexio “San José de Cluny”, en Santiago de Compostela, o Comité Galego de Árbitros reuniraos unha vez ao mes ao longo de toda esta temporada co obxectivo de ofrecerlles unha formación continua e excepcional guiada por solventes profesionais do baloncesto, tanto do propio ámbito da arbitraxe como da práctica do baloncesto en xeral.\nEste marco de actuación “ESGAR” concentrará un total de oito convocatorias presenciais, sumándolles ás mesmas a posibilidade de designar aos alumnos en torneos e fases finais de competicións oficiais FGB, citas nas que poderán seguir traballando o establecido, de xeito teórico e práctico, nas aulas.\nA sesión inaugural de toda esta estrutura “ESGAR” tivo lugar na tarde do pasado venres, 26 de outubro; contando coa guía do Director Técnico do Comité Galego de Árbitros, Miguel Ángel Pérez Pérez; e o Xefe de estudos da Escola, o colexiado galego ACB, Jacobo Rial. Así mesmo, acompañando aos alumnos estiveron tamén o presidente da FGB, Francisco Martín; e Antonio Lema, Director na Área de Santiago de Caixabank, principal patrocinador do CGAB. Entre todos arrouparon aos novos integrantes deste proxecto, unha iniciativa pioneira na formación arbitral a nivel nacional.\nO broche a esta presentación veu da man da presenza na mesma dos xogadores de Obradoiro CAB, Ben Simons e Martins Laksa. Ambos compartiron cos novos colexiados as súas impresións sobre o que representa a figura do colexiado e a súa relación cos outros actores do Baloncesto. Verbas como "respeto "e "confianza" polo traballo duns e doutros redondearon este punto de partida dun curso que afrontará a súa vindeira cita xa no mes de novembro.


Elipses e Sombras: As orixes da banda deseñada galega – Libraría Aira das Letras\nInicio/CÓMIC/Un ollo de vidro/Elipses e Sombras: As orixes da banda deseñada galega\nEntre novembro de 2016 e xaneiro de 2017 puido visitarse na sala Normal da Coruña, o espazo de intervención cultural dependente da Universidade da Coruña, a exposición BDG70: A revolta do cómic galego. Comisariada por Xulio Carballo Dopico, a mostra facía un percorrido polo traballo dos artistas que, nos anos 70, sentaron as bases da moderna banda deseñada galega, ao tempo que se revelaba como o complemento perfecto para a tese de doutoramento defendida no ano 2015 polo propio Carballo e que é, ata a data, o máis completo e rigoroso texto histórico sobre as orixes do cómic galego. As paredes da Normal acolleron as pranchas que explican o singular itinerario da nosa banda deseñada nos primeiros anos da súa historia: precedentes modernos como os cantares de cego de Isaac Díaz Pardo; o fito inaugural que foron tanto a serie de murais de Reimundo Patiño O home que falaba vegliota como 2 Viaxes, o volume que publicou xunto a Xaquín Marín; os traballos do Grupo de Castro; e os diversos camiños polos que o medio foi medrando a partir de entón, tiras de prensa, suplementos e revistas infantís, fanzines, etc. Como culminación dunha exposición que se nos revela tamén histórica, chega agora o tomo editado pola UDC que leva o título da mostra e que resulta ser moito máis que un simple catálogo da mesma. Ademais de reproducir todas as pranchas expostas, o libro contén testemuños gráficos dos traballos preparatorios do evento, así como valiosos textos asinados por algúns dos protagonistas daqueles anos: Xaquín Marín, Pepe Barro, Xosé Díaz, Antón Patiño, Paco Martín, Pepe Carreiro, Fran Jaraba… Todo recollido nun voluminoso tomo, magnificamente editado, que ademais da contemplación demorada dunhas imaxes inzadas de valor histórico permite a comprensión do contexto social e cultural no que viron a luz. Quen teña este libro nos seus andeis posúe un anaco esencial da cultura galega do século XX.


Os ritmos latinos asócianse coa cultura latinoamericana e adoitan vir do Caribe, o Norte de Sudamérica, Centroamérica e México. Ao longo do seu desenvolvemento adoptaron moitas variacións ao chegar a distintas partes do mundo.\nA bachata é un ritmo musical que xurdiu na República Dominicana durante os anos sesenta. Antes de ser un xénero musical, o nome "bachata" simbolizaba as reunións de amigos e familiares nos patios das súas casas nas que facían música e bailaban. Tradicionalmente, para interpretar as bachatas formábanse pequenos grupos de músicos cunha ou dúas guitarras, un contrabaixo e varios instrumentos de percusión: bongos, maracas e güiro. Nace da fusión do ritmo do boleiro co de outros xéneros musicais afroantillanos coma o son cubano, o chachachá e mais o merengue.\nDependo da súa técnica podemos falar de bachata tradicional e bachata sensual.\nNa bachata tradicional faise énfasis no xogo de pés, xa que van seguir o ritmo da guitarra e o movemento de todo o corpo vai depender deles. É importante tamén o control das mans e os movementos da cadera.\nPor outro lado, a bachata sensual se centra mais no control corporal dos bailaríns. Utilízase moito a cadera, o torso, a cabeza... require coordinación á vez que fluidez. Ao contrario da bachata tradicional, que ten poucos xiros e figuras; este estilo ten moitos.\nComo o propio nome indica, destaca a sensualidade das ondulacións dos corpos. Os bailaríns están moito mais pegados para resaltar as formas que crean as súas figuras xuntas. Ademais, neste estilo pódense utilizar distintos tipos de música, mentres que as posibilidades da tradicional son mais reducidas pola importancia que ten o ritmo da guitarra, como comentamos previamente, para marcar o movemento dos pés.\nAquí vos deixamos un fragmento de clase de bachata coa profesora Raquel.


Músicas da Terra de Montes - Manuel Cabada Muras\nO gaiteiro de Seoane\nManuel Cabada Muras, coñecido tamén coma o gaiteiro de Seoane. Naceu o 22 de xuño de 1909 no lugar de Seoane, parroquia de Meavía (Forcarei) e finou o 12 de decembro de 1976. Carpinteiro de profesión, aprendendo de seu pai Juan Cabada Míguez, compaxinaba isto coa música, gaiteiro e acordeonista. Casou con Rosa Gestoso Rozados tendo un total de cinco fillos: Teresa, José, Josefa, Valerio e Idelsino.\nNas seguintes fotografías poderedes velo xunto a Manuel Gerpe (ao tambor) ou Gumersindo Filloy, Cumbelita (coa pandeireta). A gaita foi feita polo artesán García de Riobó (A Estrada).\nAs fotografías foron cedidas pola familia e tamén están publicadas nas revistas Cotaredo e Forcarei - Historia fotográfica do século XX.\nTrío de Manuel Cabada, o "gaiteiro de Seoane", nos anos 30.\nLibro "Forcarei - Historia fotográfica do século XX"\nO "gaiteiro de Seoane", Manuel Cabada, con Gerpe ó tambor. Anos 50.\nImaxe do "gaiteiro de Seoane" co acordeón e "Cumbelita" coa pandeireta, no ano 1936.\nRevista Cotaredo nºVII - 2004\nManuel Cabada, o "gaiteiro de Seoane", nos anos 20.\nCabada, o gaiteiro de Seoane, nunha romaría dos anos cincuenta.\nRevista Cotaredo nºVIII - 2005\nFestas de San Amaro en Seoane. Manuel Cabada e Gerpe poñen a música (Anos 50).\nProcesión en Meavía, tamén nos anos 60\nRevista Cotaredo nºXIII - 2010\nA súa familia conserva varias madeiras do que foi a súa gaita, construída polo artesán García de Riobó (A Estrada), e tres palletas de Carril. Hai que destacar o emprego da chave no punteiro.\nPontevedra - Rias Bajas\nEditorial Everest, S. A. - León\nDepósito legal: LE-821/1976\nEvergráficas, S. A. - Carretera León-Coruña, km. 5 - León (España)\nTextos: Álvaro Cunqueiro\nFotografías: Oronoz, Catalá Roca, Kindel, A. G. del Ministerio de Información y Turismo, A. Mas, Paisajes Españoles, Magar, Novoa-Gabriel, Bene, J. Dolcet, Marqués de Sta. María del Villar, Ocaña.\nForcarei honra a figura dun músico querido por todos, que aprendeu a tocar de oído\nDedícanlle a sétima edición do Festival de Música Tradicional que terá lugar o 7 de maio no auditorio de Soutelo de Montes\nLa Voz de Galicia - 24 abr 2022\nA Terra de Montes é fogar de grandes músicos que dignificaron a nosa música dende a máxima humildade e coa paixón de quen emprega a música para facer que a xente pase un bo rato e esquecer as penas dunha vida dura e teimosa. Dende Avelino Cachafeiro, pasando por Ramiro Cortizo ou Pedro Prado, son moitas as figuras que pasaron á historia, coñecidos en toda Galicia polo seu desempeño e servindo de referentes para vindeiras xeracións. Nese grupo de grandes artistas da Terra de Montes está Manuel Cabada Muras, máis coñecido coma o Gaiteiro de Seoane, que recibirá un máis que merecido recoñecemento o próximo 7 de maio coa celebración do Festival de Música Tradicional de Soutelo de Montes.\nManuel naceu o 22 de xuño de 1909 no lugar de Seoane, en Meavía, de aí o seu alcume. A casa familiar aínda está en pe, aínda que vella, a súa bisneta Sonia asegura entre risas que úsana para curar os chourizos. Ela está levando a cabo unha encomiable tarefa para recuperar a memoria do seu bisavó, traendo ao presente unha vida de traballo, música e amor polos demais.\nO seu primeiro contacto coa música foi con 18 anos, cando empezou a tocar a gaita, porén, non se sabe como lle chegou ese gusto pola música. Do que sí hai constancia é da súa intelixencia e habilidade coma carpinteiro, o seu oficio. Os veciños recordan os traballos «finos» nas casas da zona e mesmo aseguran que fixo unha das primeiras instalacións eléctricas do lugar. Esa capacidade para aprender foille útil, xa que conseguiu dominar non so a gaita, senón tamén o acordeón. Sonia explica que o seu bisavó acababa tocando as cancións de oído, tras escoitalas nas festas. «Todo aprendeuno por oído, ía á festa a escoitar e púñase a tocar coa gaita ata que lle saíse. Tamén as que escoitaba na radio, naqueles tempos non había ninguén na zona que dese clases de música na zona», explica.\nTampouco está moi claro de onde sacou a gaita e mais o acordeón. «Seguramente puido mercalos nalgún sitio co que gañaba de carpinteiro, ademais non era dunha casa pobre», comenta a súa bisneta. Un acordeón que segundo apunta, vendeuno a Jesús de Chamosa, que coleccionaba instrumentos. O caso é que Manuel comezou a facerse coñecido na zona grazas a tocar nas festas e tabernas do seu entorno. Coma Meavía está preto da Estrada, acostumaba tocar en Liripio, Pardemarín, Ribela, Nigoi, na Rapa ou na procesión da Estrada. Ademais tamén tocaba en Forcarei, en Dúas Igrexas ou Quintillán.\nNon o fixo soo, xuntándose con Gerpe, que tocaba o tamboril, e tamén con Gumersindo Filloy, Cumbeliña, que tocaba a pandeireta dun xeito orixinal que causaba sensación. Por desgraza, Gumersindo morreu novo, e tan so quedaron Gerpe e Manuel, que seguiron dando espectáculo alá por onde foran para tocar nas tabernas, en vodas, misas... Aínda que amaba a música, o Gaiteiro de Seoane nunca deixou o seu oficio, alternando as actuacións cos traballos de carpinteiro.\nAqueles que o coñeceron dan conta da súa amabilidade. Unha persoa cun trato moi cercano, faladeiro que gustaba de relacionarse coa xente e facer gozar ao público coa súa música. No seu repertorio había espazo para cancións coma A Rianxeira, O paraugas de Xosé, así coma mazurcas, xotas e muiñeiras variadas.\nEntre as anécdotas que lle contaron os veciños e familiares a Sonia, garda especial cariño a unha cantiga que cantaba e tocaba cando viña de Liripio na época da recollida do millo que da boa conta do seu carácter alegre e extravertido: «Polo San Xoán, chegando a Seoane polo Monte do Toural. Gaiteiriño, ti que fas polo verán (bis). Todos sachando no millo (bis), e ti coa gaita na man».\n«A Guerra Civil marcoulle moito, non lle gustaba falar dese tema»\nNo seu traballo de documentación, a bisneta do Gaiteiro de Seoane tocou cun asunto que mudou a vida de Manuel, a Guerra Civil. «A Guerra Civil marcoulle moito, non lle gustaba falar dese tema», explica Sonia. Da súa etapa na guerra recordan algunhas anécdotas que exemplifican o seu sufrimento.\nA primeira cando recibiu un tiro nun pe ao subir a unha montaña, acabando ingresado no hospital de Burgos. Alí enviaba cartas á familia falando en clave para evitar que á hora de revisar a correspondencia, deran conta do que lles dicía. «Outro dos seus recordos trata dun río que lles obrigaron a cruzar, e como sabía nadar puido facelo, pero ao parecer ía vermello da sangue doutras persoas», sinala. Sonia asegura que tamén marcou a súa vida a morte do seu xenro á idade de 31 anos, téndose que facer cargo dos seus fillos. Porén, seguiu tocando co paso de tempo e recuperando a súa paixón ata o día da súa morte, o 2 de decembro de 1976.\nCorenta e seis anos despois da súa morte chega o momento da súa homenaxe no festival de Soutelo de Montes, que aínda que tarde, enche de orgullo á súa familia. «É a primeira homenaxe que lle fan ao meu bisavó. Fai moita ilusión que coma moitos músicos é a cantidade de xente que honraron, sexa a hora de que llo fagan», sinala.\nVII Festival de música tradicional de Forcarei - 2022


DOG Núm. 237 Venres, 15 de decembro de 2017 Páx. 56715\nRESOLUCIÓN do 11 de decembro de 2017 pola que se convoca concurso ordinario para a provisión de postos de traballo vacantes do corpo superior da Administración xeral da Comunidade Autónoma de Galicia, escala superior de estatísticos, e do corpo de xestión da Administración xeral da Comunidade Autónoma de Galicia, escala técnica de estatísticos.\nO artigo 89 da Lei de 2/2015, do 29 de abril, do emprego público de Galicia, en adiante LEPG, establece que o concurso é o procedemento normal de provisión de postos de traballo polo persoal funcionario de carreira e consiste na valoración dos méritos e das capacidades e, de ser o caso, das aptitudes dos candidatos conforme as bases establecidas na correspondente convocatoria.\nExistindo na relación de postos de traballo vacantes dotadas orzamentariamente e cuxa provisión se considera necesaria, esta dirección xeral, en uso das competencias que ten atribuídas, logo de negociación na Mesa Xeral de Empregados Públicos e na Comisión de Persoal, resolve convocar concurso ordinario de traslados para a provisión dos postos de traballo vacantes do corpo superior da Administración xeral da Comunidade Autónoma de Galicia, escala superior de estatísticos, e do corpo de xestión da Administración xeral da Comunidade Autónoma de Galicia, escala técnica de estatísticos, de conformidade coas seguintes\na) O persoal funcionario de carreira das escalas superior e técnica de estatísticos da Administración xeral da Comunidade Autónoma de Galicia unha vez transcorridos dous anos desde que accedese ao posto que veña desempeñando con carácter definitivo, agás que este se provese polo sistema de libre designación, caso en que non se exixirá permanencia. Non obstante, de acordo co disposto no artigo 90.2 da LEPG, o persoal funcionario de novo ingreso terá que acreditar, en todo caso, para os efectos de poder participar neste concurso, unha antigüidade mínima de dous anos desde o seu nomeamento como persoal funcionario de carreira.\nAo persoal funcionario de carreira que accedese a un corpo/escala por promoción interna ou en virtude dun procedemento de integración e permanecese no posto de traballo que desempeñaba, computaráselle o tempo de servizos prestados neste posto no corpo/escala de procedencia para os efectos do disposto no parágrafo anterior.\nb) O persoal funcionario de carreira das escalas superior e técnica de estatísticos da Administración xeral da Comunidade Autónoma de Galicia en situación de excedencia voluntaria por interese particular, unha vez transcorrido o período mínimo de permanencia nesta situación.\nc) O persoal funcionario de carreira das escalas superior e técnica de estatísticos da Administración xeral da Comunidade Autónoma de Galicia en situación de excedencia voluntaria por prestación de servizos no sector público.\nd) O persoal funcionario de carreira das escalas superior e técnica de estatísticos da Administración xeral da Comunidade Autónoma de Galicia en situación de excedencia por violencia de xénero.\n2. Está obrigado a participar neste concurso:\na) O persoal funcionario de carreira das escalas superior e técnica de estatísticos da Administración xeral da Comunidade Autónoma de Galicia que se encontre ao dispor do órgano competente ou adscrito provisionalmente a un posto de traballo estará obrigado a participar e a solicitar todos os postos situados en localidades que, de acordo co disposto no artigo 97.5 e na disposición transitoria quinta da LEPG, se atopen a unha distancia de 30 quilómetros en relación coa localidade do último posto que ocupou con carácter definitivo ou da localidade do posto a que está adscrito provisionalmente, elección que deberá manifestar expresamente na solicitude de participación. O incumprimento desta obriga determinará a declaración da situación de excedencia voluntaria por interese particular (artigo 97 da LEPG).\nAo persoal funcionario de carreira que, cumprindo a obriga establecida no artigo 97.5 da LEPG, non obteña praza consecuencia da resolución do concurso seralle adxudicado pola Dirección Xeral da Función Pública, de oficio e con carácter definitivo, un posto de traballo correspondente ao seu corpo ou escala de entre aqueles que queden vacantes.\nExceptúase do establecido nesta epígrafe o persoal de novo ingreso que non teña unha antigüidade mínima de dous anos desde o nomeamento como persoal funcionario de carreira.\nO persoal a que se refire esta base I.2.a) poderá solicitar, a maiores dos que está obrigado a pedir no concurso, calquera outro posto ofertado para o que cumpra os requisitos.\nb) O persoal funcionario de carreira das escalas superior e técnica de estatísticos da Administración xeral da Comunidade Autónoma de Galicia que se encontre adscrito por motivo de saúde ou rehabilitación a un posto de traballo en distinta localidade daquela en que teña o seu destino definitivo estará, en aplicación do disposto no artigo 89 da LEPG, obrigado a participar no concurso e debe solicitar todos os postos situados na mesma localidade do posto a que figure adscrito provisionalmente.\n3. Non poderá participar neste concurso:\na) O persoal funcionario de carreira das escalas superior e técnica de estatísticos da Administración xeral da Comunidade Autónoma de Galicia nomeado con carácter provisional como consecuencia da resolución de procesos selectivos, calquera que sexa a situación administrativa en que se encontre. Este persoal será convocado para elixir destino definitivo tras a resolución do concurso atendendo á orde de prelación obtida no correspondente proceso selectivo.\nb) O persoal funcionario de carreira das escalas superior e técnica de estatísticos da Administración xeral da Comunidade Autónoma de Galicia suspenso firme, mentres dure a suspensión.\nOs trámites relativos á formalización das solicitudes de participación ou das solicitudes de elección de postos de traballo, así como os de formalización da xustificación dos méritos e requisitos ou a cobertura, de ser o caso, do impreso de emenda, deberán realizarse electronicamente a través do portal web corporativo da Xunta de Galicia, http://funcionpublica.xunta.gal, epígrafe de <Concurso de traslados>.\nA consulta e seguimento das distintas fases do concurso poderá realizarse a través do citado portal web, sitio no cal estarán dispoñibles para as persoas interesadas os diversos modelos de formularios que hai que cubrir.\nCon independencia do que en cada epígrafe desta convocatoria se estableza, a documentación deberá presentarse no Rexistro Xeral da Vicepresidencia e Consellería de Presidencia, Administracións Públicas e Xustiza, nas xefaturas territoriais e oficinas comarcais da dita consellería, ou nos demais lugares previstos no artigo 16, relativo a rexistros, da Lei 39/2015, do 1 de outubro, do procedemento administrativo común das administracións públicas, ou vía telemática, naqueles trámites que así o prevexan, a través do portal web corporativo da Xunta de Galicia.\nIII. Solicitudes de participación no concurso e documentación que debe xuntárselles.\n1. As solicitudes de participación neste concurso dirixiranse á persoa titular da Dirección Xeral da Función Pública da Consellería de Facenda. O modelo de solicitude estará dispoñible no portal web corporativo da Xunta de Galicia. Despois de premer a modalidade de solicitude elixida, deberán cubrirse todos os datos que aparecen en pantalla e posteriormente validalos e confirmalos.\nO persoal funcionario de carreira integrado en máis dunha escala de estatísticos só poderá participar nunha única escala, á súa elección, e pode presentar unha única solicitude.\nA solicitude deberá presentarse a partir do día seguinte ao da publicación da convocatoria no Diario Oficial de Galicia e ata o día 12 de xaneiro de 2018, nos rexistros xerais da Vicepresidencia e Consellería de Presidencia, Administracións Públicas e Xustiza, nas súas xefaturas territoriais e oficinas comarcais da Xunta de Galicia, así como nos demais lugares previstos no artigo 16, relativo a rexistros, da Lei 39/2015, do 1 de outubro, do procedemento administrativo común das administracións públicas, ou vía telemática a través do portal web corporativo da Xunta de Galicia.\n3. O persoal funcionario de carreira con algunha discapacidade poderá pedir na súa solicitude a adaptación do posto ou postos de traballo que solicite na fase de elección de postos a que se refire a base IV. Coa solicitude deberase xuntar obrigatoriamente un informe expedido polo órgano competente na materia que acredite a procedencia da adaptación (artigo 10 do Real decreto 2271/2004, do 3 de decembro).\n4. Para os efectos previstos na base V.4.3.1, o persoal funcionario de carreira que non teña destino definitivo na mesma localidade que o seu cónxuxe ou parella de feito deberá achegar xunto coa solicitude de participación a seguinte documentación:\nb) Certificado do departamento de persoal ou de vida laboral segundo o caso:\n• Administracións públicas:\nCertificado expedido polo/a xefe/a de persoal do centro directivo onde o cónxuxe ou parella de feito preste servizos no cal conste que este/a é empregado/a público/a, o posto que ocupa e a localidade onde o posto radique (anexo I).\n5. Para os efectos previstos na base V.4.3.2, o persoal funcionario de carreira que non teña destino definitivo na mesma localidade en que radique o centro de estudos ou escola infantil dos/das fillos/as menores de doce anos deberá achegar, xunto coa solicitude de participación:\nb) Certificado acreditativo da matrícula durante o curso escolar 2017/18.\n6. No suposto de estaren interesados/as nos postos dunha mesma localidade que se anuncian neste concurso dous/dúas funcionarios/as de carreira poderán, por razóns de convivencia familiar, condicionar a súa petición ao feito de que ambos/as obteñan destino neste concurso e na mesma localidade, entendéndose en caso contrario anuladas as peticións efectuadas por ambos. Os/as concursantes que se acollan a esta petición condicional deberán facelo constar na súa solicitude e xuntar unha fotocopia da petición do/da outro/a.\nPoderase renunciar a participar no concurso en calquera momento ata os dez días seguintes ao da publicación das puntuacións provisionais no Diario Oficial de Galicia. Unha vez transcorrido o dito prazo non se admitirá ningunha renuncia á participación agás erro manifesto do solicitante apreciado pola Administración.\nAs persoas interesadas poderán solicitar por orde de preferencia os postos ofertados no anexo II desta convocatoria, aos que se engadirán as potenciais resultas consecuencia das solicitudes de participación presentadas. A relación de postos publicarase no portal web corporativo da Xunta de Galicia.\nDe acordo co disposto na base I.2, o persoal funcionario de carreira que se encontre ao dispor do órgano competente ou adscrito provisionalmente a un posto de traballo estará obrigado a participar e a solicitar todos os postos situados en localidades que, de acordo co disposto no artigo 97.5 e na disposición transitoria quinta da LEPG, se atopen a unha distancia de 30 quilómetros en relación coa localidade do último posto que ocupou con carácter definitivo ou da localidade do posto a que está adscrito provisionalmente. Esta elección de localidade deberá manifestarse expresamente na solicitude de elección de postos de traballo.\nPara a elección dos postos de traballo, as persoas concursantes, despois de premer na epígrafe da modalidade de solicitude, deberán cubrir todos os datos que aparecen en pantalla e proceder a validalos e confirmalos.\nNa dita solicitude deberán indicarse por orde de preferencia os postos a que se opta no concurso, podendo combinar e intercalar os inicialmente vacantes nas relacións de postos de traballo cos potenciais de resultas. Estes últimos corresponderanse con postos de traballo cuxo sistema de provisión fose o concurso ordinario e que estivesen ocupados con carácter definitivo por aqueles participantes que obtivesen un posto de traballo como consecuencia da adxudicación do concurso.\nA solicitude poderá presentarse nos rexistros xerais da Vicepresidencia e Consellería de Presidencia, Administracións Públicas e Xustiza, nas súas xefaturas territoriais, nas oficinas comarcais da Xunta de Galicia, así como nos demais lugares previstos no artigo 16, relativo a rexistros, da Lei 39/2015, do 1 de outubro, do procedemento administrativo común das administracións públicas, ou vía telemática a través do portal web corporativo da Xunta de Galicia.\nA valoración dos méritos para a adxudicación dos postos de traballo efectuarase conforme o seguinte baremo:\nPor cada ano de servizos ou fracción superior a 6 meses como funcionario/a de carreira: 0,15 puntos.\nA puntuación máxima na base V.1 será de 5,5 puntos.\nOs méritos que se especifiquen para cada posto de traballo desta resolución valoraranse da seguinte forma:\n• Por estar en posesión da titulación académica que especificamente se menciona: 1,5 puntos. No caso de que se mencione máis dunha titulación só se valorará unha delas.\n• Por cada ano ou fracción superior a 6 meses da experiencia que se especifique adquirida coa condición de funcionario/a de carreira: 0,20 puntos.\nAs distintas epígrafes da base V.2 non se valorarán como mérito cando figuren como requisito imprescindible para acceder ao posto.\nA puntuación máxima na base V.2 será de 3 puntos.\n3. Grao persoal:\nPolo nivel 16 de grao consolidado e formalizado: 1,9 puntos.\nPor cada unidade de nivel que exceda o 16: 0,15 puntos.\nA puntuación máxima na base V.3 será de 4 puntos.\nNo suposto de que o persoal funcionario de carreira non teña recoñecido ningún grao persoal ou este sexa inferior a 16 computarase, para os efectos de puntuación na presente epígrafe, o nivel mínimo correspondente ao intervalo de niveis do subgrupo a que pertenza o funcionario.\n4. Traballo desenvolvido, tempo transcorrido desde o último posto obtido con carácter definitivo e medidas de conciliación e de igualdade de xénero:\n4.1. Traballo desenvolvido:\n4.1.1. Só se computará o traballo desenvolvido coa condición de persoal funcionario nos distintos subgrupos.\n4.1.2. A valoración efectuarase consonte os seguintes criterios:\na) Por cada ano ou fracción superior a 6 meses de traballo desenvolvido, sempre que o posto solicitado sexa inferior ao posto desempeñado en máis de dous niveis: 0,40 puntos.\nb) Por cada ano ou fracción superior a 6 meses de traballo desenvolvido, cando o posto desempeñado e o solicitado teñan igual nivel ou o posto solicitado sexa inferior ao posto desempeñado ata dous niveis: 0,30 puntos.\nc) Por cada ano ou fracción superior a 6 meses de traballo desenvolvido, sempre que o posto solicitado sexa de nivel superior ao desempeñado: 0,20 puntos.\n4.1.3. O traballo desenvolvido en comisión de servizos puntuarase como realizado no posto de orixe do persoal funcionario.\n4.2.1. Polo tempo transcorrido desde a última adxudicación dun posto con carácter definitivo na escala desde a que se participe outorgaranse 0,15 puntos por cada ano ou fracción superior a 6 meses.\n4.2.2. Exclúense da puntuación os dous anos de permanencia obrigatoria se o último posto adxudicado con carácter definitivo se obtivo polo sistema de concurso, e os dous primeiros anos se o último posto adxudicado con carácter definitivo se obtivo polo sistema de libre designación.\nÁs persoas que se atopen na situación de adscrición provisional regulada no artigo 97.1 da LEPG computaráselles, para os efectos da base V.4.2, o tempo transcorrido desde a adxudicación do último posto definitivo no corpo/escala desde o que participan.\n4.3. Medidas de conciliación e de igualdade de xénero:\n4.3.1. Outorgaranse 0,5 puntos para acceder aos postos situados na localidade onde radique o posto de traballo do cónxuxe ou parella de feito sempre que o solicitante non teña destino definitivo nesa mesma localidade. Esta circunstancia xustificarase documentalmente xunto coa solicitude de participación no concurso nos termos establecidos na base III.4.\n4.3.2. Outorgaranse 0,5 puntos para acceder aos postos situados na localidade onde radique o centro de estudos ou escola infantil en que estea matriculado un/unha ou máis fillos/as menores de doce anos sempre que o/a solicitante non teña destino definitivo nesa mesma localidade. Esta circunstancia xustificarase documentalmente xunto coa solicitude de participación no concurso nos termos establecidos na base III.5.\n4.3.3. Outorgaranse 0,01 puntos por mes ao persoal funcionario que estea gozando ou gozase nos cinco anos anteriores ao remate do prazo de presentación de solicitudes dunha excedencia por coidado de familiares. Esta circunstancia apreciarase de oficio.\n5. Cursos de formación e perfeccionamento:\nValorarase a asistencia a cursos organizados e impartidos directamente pola Escola Galega de Administración Pública, Instituto Galego de Estatística, Instituto Nacional de Estatística, Instituto de Estudos Fiscais do Ministerio de Facenda e Administracións Públicas, Centro de Estudos Monetarios e Financeiros do Banco de España, outros organismos de estatística públicos autonómicos, estatais e internacionais, escolas oficiais de formación do Estado e das restantes comunidades autónomas, e cursos impartidos no marco do Acordo de formación para o emprego das administracións públicas (Afedap).\n• Curso de nivel medio de linguaxe administrativa galega, curso de nivel medio de linguaxe administrativa local galega, curso de linguaxe xurídica galega, ciclo superior dos estudos de galego das escolas oficiais de idiomas ou Celga 5: 2,25 puntos.\n• Curso de nivel superior de linguaxe administrativa galega ou curso de nivel superior de linguaxe xurídica galega: 3 puntos.\nSó se lle concederá validez, no que se refire á acreditación do coñecemento do galego, aos cursos, estudos ou titulacións validadas polo órgano competente de acordo coa Orde do 16 de xullo de 2007 (DOG núm. 146, do 30 de xullo), modificada pola Orde do 10 de febreiro de 2014 (DOG núm. 34, do 19 de febreiro) pola que se regulan os certificados oficais acreditativos dos niveis de coñecemento da lingua galega (Celga).\nA puntuación máxima da base V.6 será de 3 puntos.\n7. Polo subgrupo a que pertence o/a funcionario/a e desde o que participa no concurso outorgaranse os seguintes puntos:\nTodos os méritos recollidos na base V computaranse ata a data de finalización do prazo de presentación de solicitudes de participación no concurso.\nEn caso de empate nas puntuacións acudirase para dirimilo á outorgada polos méritos alegados seguindo a orde establecida nas diferentes epígrafes desta base. De persistir o empate resolverase pola orde alfabética do primeiro apelido e de ser igual, polo segundo, a partir da letra resultante no sorteo que tivo lugar o día 20 de xaneiro de 2017 (DOG núm. 20, do 30 de xaneiro). En último lugar, o empate dirimirase por sorteo entre os implicados.\n1. Os méritos e os requisitos específicos para o acceso aos postos deberán posuírse na data de finalización do prazo de presentación de solicitudes de participación no concurso, concretamente o día 12 de xaneiro de 2018.\nA Dirección Xeral da Función Pública remitirá ás persoas participantes no concurso de traslados unha clave para consultar os datos que figuran no seu expediente no Rexistro Central de Persoal (RCP). Este envío efectuarase ao teléfono móbil ou ao correo electrónico indicado polo/a interesado/a na solicitude de participación no concurso.\nSe, chegado o día 19 de xaneiro de 2018, algunha persoa interesada non recibiu a clave, poderá dirixirse a partir do día seguinte ao correo electrónico da Dirección Xeral da Función Pública, concurso.traslado.dxfp@xunta.gal, para solicitar o seu envío con indicación do número do teléfono móbil ou enderezo de correo electrónico, e achegará copia da solicitude de participación en que conste a presentación desta en calquera dos lugares consignados na base II.\nPara a xustificación dos méritos e/ou requisitos, as persoas concursantes, no prazo de 15 días hábiles contados desde o día de apertura do prazo de presentación de solicitudes de elección de postos de traballo a que se refire o parágrafo primeiro da base IV, actuarán do seguinte xeito:\nNo suposto de estar conforme cos datos consultados, a persoa interesada deberá validalos asinando o impreso de conformidade. Este impreso deberá rexistrarse e remitirse asinado á Dirección Xeral da Función Pública.\nNo suposto de desconformidade con algún dos datos porque se considere que estes son erróneos ou están incompletos, o interesado deberá formalizar o impreso de emenda que encontrará na páxina web. Este documento deberá ser presentado nas unidades que a seguir se relacionan:\n• Servizos periféricos: xefes/as territoriais, funcionarios/as responsables da área de persoal das xefaturas territoriais, delegacións ou ente publico instrumental respectivo.\nAs persoas interesadas achegarán a documentación xustificativa das modificacións que propoñan para que as unidades anteriormente relacionadas emitan a oportuna certificación segundo o modelo que estableza a Dirección Xeral da Función Pública, validando, de consideralo procedente, as correccións realizadas.\nO prazo para expedir esta certificación será de 20 días hábiles contados desde o día de apertura do prazo de presentación de solicitudes de elección de postos de traballo ao que se refire o parágrafo primeiro da base IV.\nUnha vez expedida a certificación, a persoa interesada deberá asinala e remitila rexistrada á Dirección Xeral da Función Pública. No caso de que a certificación non se emitise en prazo por causas alleas ao ou á concursante, este/a presentará xustificación documental debidamente rexistrada de tela solicitado oportunamente.\nO prazo para presentar a certificación, ou a xustificación de tela solicitado, será de 25 días hábiles contados desde o día de apertura do prazo de presentación de solicitudes de elección de postos de traballo a que se refire o parágrafo primeiro da base IV.\n3. Os datos reflectidos no impreso de conformidade ou na certificación serán os que teña en conta a comisión de valoración do concurso para a adxudicación dos postos de traballo solicitados. Calquera dato omitido non poderá ser invocado para os efectos de futuras reclamacións nin considerar por tal motivo lesionados os seus intereses e/ou dereitos.\n4. Calquera impreso de conformidade ou certificación que non reúna os requisitos ou que fose enviado pola persoa interesada fóra do prazo establecido terase por non presentada, agás no suposto establecido no último parágrafo da base VI.2.\nVII. Listaxe de admitidos e excluídos\n1. Expirados os prazos de presentación das solicitudes de participación no concurso e de petición de postos de traballo, a Dirección Xeral da Función Pública ditará resolución que se publicará no Diario Oficial de Galicia, na cal se declararán aprobadas as listas de admitidos/as e excluídos/as, con indicación do lugar en que estarán a disposición das persoas interesadas.\n2. As persoas excluídas disporán dun prazo de dez días hábiles, contados a partir do día seguinte ao da publicación da resolución, para poder emendar, de ser o caso, o defecto que motivou a exclusión. O formulario de reclamación estará á disposición das persoas interesadas no portal web corporativo da Xunta de Galicia e deberá presentarse no Rexistro Xeral da Vicepresidencia e Consellería de Presidencia, Administracións Públicas e Xustiza, nas xefaturas territoriais e oficinas comarcais da dita consellería, ou nos demais lugares previstos no artigo 16, relativo a rexistros, da Lei 39/2015, do 1 de outubro, do procedemento administrativo común das administracións públicas. Para tal efecto, a estimación ou desestimación das ditas peticións de emendas entenderanse implícitas na resolución pola que se publique a listaxe definitiva.\nUnha vez transcorrido o dito prazo, a Dirección Xeral da Función Pública ditará resolución definitiva. Contra esta resolución poderase interpoñer, no prazo dun mes contado desde o día seguinte ao da súa publicación no Diario Oficial de Galicia e de conformidade co establecido na Lei 39/2015, do 1 de outubro, do procedemento administrativo común das administracións públicas, recurso potestativo de reposición ante o mesmo órgano ou, directamente, recurso contencioso-administrativo ante o Xulgado do Contencioso-Administrativo de Santiago de Compostela, no prazo de dous meses contados desde a mesma data e de conformidade co establecido na Lei 29/1998, do 13 de xullo, reguladora da xurisdición contencioso-administrativa.\nContra a dita resolución as persoas concursantes poderán formular as oportunas reclamacións no prazo de dez días hábiles, que se contarán a partir do seguinte ao da publicación.\nAs reclamacións dirixiranse a Dirección Xeral da Función Pública e poderán presentarse no Rexistro Xeral da Vicepresidencia e Consellería de Presidencia, Administracións Públicas e Xustiza, nas xefaturas territoriais, nas oficinas comarcais da dita consellería ou nos demais lugares previstos no artigo 16, relativo a rexistros, da Lei 39/2015, do 1 de outubro, do procedemento administrativo común das administracións públicas.\nO dito escrito deberá especificar a epígrafe ou epígrafes da base V sobre as que se formula a reclamación, con indicación expresa daqueles méritos que se consideran erroneamente puntuados e a causa concreta obxecto de reclamación.\n5. Examinadas e resoltas pola comisión as reclamacións presentadas, elevarase proposta definitiva de resolución do concurso. A convocatoria resolverase mediante resolución da persoa titular da Dirección Xeral de Función Pública, que se publicará no Diario Oficial de Galicia e na cal figurarán os destinos adxudicados a cada un dos participantes.\nA estimación ou desestimación das reclamacións presentadas contra a valoración provisional de méritos entenderase implícita na devandita resolución.\n1. Os destinos adxudicados serán irrenunciables salvo que con anterioridade á finalización do prazo posesorio se obteña outro destino mediante convocatoria pública, ben polo procedemento de libre designación ou por concurso, casos en que poderán optar entre os postos adxudicados, estando obrigados a comunicar por escrito a opción seleccionada á Dirección Xeral da Función Pública no prazo de tres días seguintes ao da resolución pola que se abren prazos posesorios.\nA toma de posesión en todos os postos adxudicados como consecuencia da realización do presente concurso efectuarase a partir da data que se faga constar na orde de resolución deste e iniciará o cómputo dos prazos posesorios establecidos no artigo 14 do Decreto 93/1991, do 24 de marzo, polo que se aproba o Regulamento de provisión de postos de traballo, promoción profesional e promoción interna.\nContra esta resolución, que pon fin á vía administrativa, poderase interpoñer recurso potestativo de reposición ante esta mesma dirección xeral no prazo dun mes, que se contará desde o día seguinte ao da súa publicación no Diario Oficial de Galicia, de conformidade co establecido na Lei 39/2015, do 1 de outubro, do procedemento administrativo común das administracións públicas ou, directamente, recurso contencioso-administrativo ante o Xulgado do Contencioso-Administrativo de Santiago de Compostela, no prazo de dous meses contados desde a mesma data, de conformidade co establecido na Lei 29/1998, do 13 de xullo, reguladora da xurisdición contencioso-administrativa.\nXERAL (ESCALA SUPERIOR DE ESTATÍSTICOS)\nTÉCNICO/A FACULTATIVO/A SUPERIOR\nXERAL (ESCALA SUPERIOR DE ESTATÍSTICOS) XERAL (ESCALA TÉCNICA DE ESTATÍSTICOS)\nXEFATURA SECCIÓN DE CONTAS ECONÓMICAS II\nS. X. DE SÍNTESE, ANÁLISE E DIFUSIÓN\nXEFATURA SECCIÓN DE DIFUSIÓN E INFORMACIÓN II\nXEFATURA SECCIÓN DE ESTATÍTICAS DE EMPRESAS\nS. X. DE PRODUCIÓN ESTATÍSTICA\nCódigo de concello: 15770/Santiago de Compostela.\nTipo de administración: AXG/adscrición exclusiva a persoal funcionario da Xunta de Galicia.


Novas - Galiza Nova\nContra o financiamento público da campaña sionista: boicote ao concerto de Noa na Galiza! 21/05/2013\nA nosa organización participará este martes na concentración convocada pola BDS-Galiza contra o concerto da cantante Noa, intérprete que publicamente e de forma reiterada ten defendido... [+] Contra a criminalización dos nosos símbolos! Participa da iniciativa social para encher Riazor de bandeiras galegas. 18/05/2013\nA nosa organización distribuirá bandeiras da patria entre as e os asistentes ao partido deste domingo en Riazor, para denunciarmos a persecución e criminalización dos nosos símbolos... [+] Galiza Nova na manifestación do 17 de maio. Sempre en Galiza, sempre en galego! 17/05/2013\nUnha multitudinaria... [+] Participa do acto co que Galiza Nova conmemora en Lugo o 65 aniversario do éxodo palestino. 17/05/2013\nEste sábado 18 de maio a nosa organización proxectará en Lugo o documental "Atirar num elefante" con motivo dos 65 anos da ocupación israelí dos territorios palestinos. Será ás 19:30... [+] 17 de maio: participa da manifestación nacional. Nas aulas da Galiza, Queremos Galego! 15/05/2013\nAcode á manifestación nacional en defensa da nosa lingua, convocada para o 17 de maio ás 12h desde a Alameda de Santiago de Compostela, pola Plataforma Queremos Galego. Este Día das... [+] << primeiro


Día das especies autóctonas: 13 de marzo « Fragas do Mandeo\nDía das especies autóctonas: 13 de marzo\nO segundo domingo de marzo máis de 1.200 voluntarios de 30 entidades de custodia do territorio participarán na xornada de voluntariado ambiental Día das especies autóctonas, estando Fragas do Mandeo entre elas.\nA Obra Social “la Caixa” e a Xarxa de Custòdia del Territori organizan esta iniciativa dentro do programa Voluntariado y Custodia del Territorio, que forma parte do seu proxecto Tejiendo redes para la custodia del territorio en España 2015-1016. O obxectivo deste programa é implicar á sociedade civil na conservación do noso patrimonio natural, difundindo a importancia da súa preservación, os seus valores sociais e como a custodia do territorio axuda a conseguir eses fins.\nA xornada consiste en realizar actuacións de voluntariado durante o mesmo día en distintos espazos baixo custodia para eliminar especies exóticas invasoras, pois son unha das principais causas de perda de biodiversidade en todo o planeta, ademais de plantar variedades locais e restaurar hábitats.\nAsí que nós imos aproveitar para achegarnos ó río Mendo para erradicar distintas especies alóctonas en parcelas que temos mercado na súa ribeira. Xa temos arrincado nelas Crocosmia x crocosmiiflora, Ligustrum ovalifolium e Buddleja davidii, polo que volveremos para acabar de erradicalas, eliminando tamén unha mancha de Tradescantia fluminensis e secaremos algúns exemplares de Eucaliptus globulus, Robinia pseudoacacia e Platanus x hispanica. Como sempre, recolleremos canto lixo atopemos. Todo este esforzo terá como resultado a restauración do bosque de ribeira, considerado hábitat prioritario e que alberga diversas especies ameazadas.\nO punto de encontro será o Centro de Saúde de Betanzos, onde compartiremos vehículos. Como igual non chegan as ferramentas para todos, mira de levar unha macheta ou un serrucho. Tamén é aconsellable levar unhas luvas de coiro, vestir roupa e calzado axeitados para traballar no monte, e non esquecer algo de picar e de beber para cando fagamos o descanso a media mañá.\nSe estás interesado en conservar activamente a nosa biodiversidade, apúntate a esta xornada de voluntariado ambiental enviándonos con antelación os teus datos (nome completo, DNI, data de nacemento e móbil). Así poderemos notificarte cambios de última hora, facerche un seguro de accidentes e nos facilitarás a organización. Na sección Contacto atoparás a información necesaria.\nData: Domingo, 13 de marzo de 2016.


A covid supera os 300 casos na provincia - GALICIAXA\nA escalada da covid continúa polos diferentes gromos detectados en colectivos sen vacinar, como os menores de 12 anos, ao mesmo tempo que aumenta a hospitalización de novo coas UCI baleiras polo momento.\nHoxe hai 302 casos activos, 23 máis que onte, cun rexistro de 30 novos positivos e 7 altas. Onte houbo 22 máis, con 26 novos contaxios e 4 altas.\nAdemais, dende que comezou a pandemia, no mes de marzo do pasado ano, hai 20.345 casos rexistrados e 255 persoas falecidas, 38 nesta quinta vaga.\nA presión hospitalaria aumenta a 5 persoas ingresadas (2 máis que onte). 4 están no Hula e 1 en Monforte e as UCI seguen baleiras.\nO sistema de alerta está establecido en 4 niveis pero todos os concellos de Galicia están no nivel baixo e sen restricións. As autoridades anunciaron algúns cambios nas restricións que pasan por esixir o certificado covid durante todo o día en restaurantes e nos bares a partir das 21.00 horas.\nA situación é moi similar en todas as comarcas onde son poucos os concellos que superan os 10 contaxios quedando reducidos a Viveiro, Vilalba, Outeiro de Rei, Sarria, Lugo e As Nogais.\nViveiro sobe ata os 12 casos (1 máis).\nUnha semana sen casos: O Vicedo, Barreiros e Burela.\nVilalba reduce ata os 12 casos (3 menos).\nOuteiro de Rei segue con 14.\nAbadín volve ter casos.\nEntre 1 semana e 15 días sen casos: Pol. Únese Guitiriz.\nMáis de quince días limpos: As Pontes, Cospeito, Muras, Rábade.\nSarria segue con 10 contaxios.\nPor debaixo de 10 contaxios: Paradela, O Páramo e Láncara.\nOs casos en Lugo seguen á alza. Xa son 141 (15 máis).\nPortomarín volve ter casos.\nPor debaixo dos 10 casos: O Corgo, Palas, Antas, Baralla e Pedrafita.\nMáis de quince días limpo: A Fonsagrada, Becerreá, Castroverde, Cervantes, Guntín, Monterroso, Navia de Suarna, Negueira de Muñiz e Ribeira de Piquín.


Cervo | Faro Ocio Norte\nO Concello de Cervo convoca o V Concurso Fotográfico "Cervo respecta" ao que se poden presentar imaxes dos espazos naturais de Galicia.\nconcurso, Cervo, Fotos\nO Concello de Cervo convoca, por quinto ano consecutivo, o Concurso fotográfico de Medio Ambiente “Cervo respecta”. Un certame no que poden participar todas as persoas que o desexen, presentando unha ou dúas fotografías como máximo sobre paisaxes ou escenas da natureza, sempre que fosen tomadas en calquera punto de Galicia.\nCabe destacar que se premiará de forma especial ás mellores fotografías sacadas no municipio co galardón titulado “Top Cervo”, tanto na categoría xuvenil como en adultos. Desta maneira, preténdese destacar e poñer en valor os espazos naturais do concello. Ademais destes premios, haberá distincións para as dúas mellores fotografías na categoría xuvenil e as dúas mellores imaxes na de adultos tomadas na comunidade.\nOs venres de abril, maio e xuño desenvolverase en Cervo o taller de teatro "Pimpim". Hai 32 nen@s inscrit@s.\nTeatro, Nenos, Cervo\nArrinca unha nova edición do Taller de Teatro Infantil “Pimpim”, unha actividade para nenos e nenas de infantil e primaria no que participan 32 alumnos. O taller desenvolverase todos os venres de abril, maio e xuño, e será nese último mes cando os participantes representen as pezas teatrais que ensaiarán durante este tempo.\nUnhas obras de teatro con guións propios, escritos e ideados polas monitoras do taller, adaptados ao nivel dos nenos, ás súas idades e preferencias. A primeira sesión tivo lugar o venres pasado, e incluíu xogos para favorecer o contacto entre todos os participantes, pero a partir do venres que vén xa comezarán os ensaios das obras.\nO Concello leva tres anos ofrecendo o Taller de Teatro Infantil, cuxos...\nUn total de 119 nadadores de 8 clubs do norte peninsular participan este sábado, 11 de abril, no I Trofeo de Natación Concello de Cervo.\nNatación, Cervo, Trofeo\nA piscina municipal de Lieiro acolle este sábado o I Trofeo de Natación Concello de Cervo. Unha competición que reunirá a 119 nadadores dun total de 8 clubs de Galicia, Asturias e Euskadi. En concreto, acudirán o CN Liceo da Coruña, o CN Xove, AD Náutico de Narón, CN Cedeira, CN Avilés, CN PortaMiñá Lugo e CN Barakaldo.\nA competición, que está organizada polo CN PortaMiñá de Lugo coa colaboración do Concello, dará comezo ás 11 horas, e incluirá as categorías de infantil, junior e absoluta; mentres a entrega de medallas individuais e o trofeo ao equipo campión está prevista para as 13:30 h.\nO alcalde de Cervo, Alfonso Villares, o edil de Deportes, Luis Guillén, o presidente do Club Natación Porta Miñá Lugo, Fernando Timiraos, e a...\nO Concello de Cervo editou dous mil folletos promocionais sobre as rutas de sendeirismo que discorren a carón dos ríos Xunco e Covo.\nRutas, Sendeirismo, Cervo\nO Concello vén de editar 2.000 exemplares de material promocional sobre as rutas de sendeirismo do municipio. En concreto, os veciños e visitantes poden percorrer o concello a través de tres sendeiros peonís acondicionados e sinalizados para ese fin e dos que atopan toda a información nestes folletos.\nUnhas publicacións nas que se poden consultar datos xerais sobre a localización, dificultade, duración estimada, coordenadas de inicio, itinerario e puntos de interese, e tamén técnicos como a distancia, o tipo de superficie e as cotas máximas e mínimas. Ademais, conta cunha descrición sobre os atractivos de cada ruta e a súa situación no mapa.\nUns folletos cos que “poner en valor y disfrutar de lugares de gran riqueza natural y...\nConcello e hostalería de San Ciprián convidan a veciños e visitantes a participar na festa do mexillón que se celebra o 4 de abril.\nMexillón, San Ciprián, Cervo\nO Concello e os bares e restaurantes de San Ciprián deron a coñecer hoxe o programa e o cartel da Festa do Mexillón, que se celebra o próximo sábado, 4 de abril. Unha nova edición na que a hostalería preparará este produto galego en variadas receitas, dende as máis tradicionais ata as máis innovadoras co obxectivo de “exaltar el mejillón y al mismo tiempo convertirlo en un reclamo turístico durante las vacaciones de Semana Santa”, asegura a edil de Turismo, Begoña Alonso.\nA Festa do Mexillón faise coincidir todos os anos co Sábado Santo, de forma que se ofrece unha “opción más de ocio degustando un producto de sabor casi universal, y que admite todo tipo de ingredientes y acompañamientos”, explica Alonso.\nA edil de Turismo aproveitou para agradecer aos bares e...\nO Concello de Cervo abre a Oficina de Turismo durante a Semana Santa. Está situada fronte á Casa da Cultura de San Ciprián.\nOficina de Información Turística, San Ciprián, Cervo\nO Concello informou hoxe de que a Oficina de Turismo, situada no antigo quiosco de Juana, permanece aberta ao público durante a Semana Santa. Este servizo estase prestando dende onte e manterase ata o sábado co obxectivo de atender e asesorar aos visitantes “para ayudarlos a conocer nuestro concello y darles información sobre alojamiento, restauración y comercios, pero también sobre medios de transporte, infraestructuras y servicios como el área de autocaravanas”, explica a edil de Turismo, Begoña Alonso.\nAo mesmo tempo, ofrécese información sobre as actividades e eventos que se van celebrar nestes días, como é o caso da Festa do Mexillón deste sábado. Un servizo que tamén pode ser de utilidade para os veciños, que poden solicitar información sobre actividades.\nEn Cervo artesanía e artistas locais únense para ofrecer a exposición de encaixe "Coas nosas mans". A mostra inaugúrase este venres, 27 de marzo.\nCervo, Encaixe, exposición\nO Concello de Cervo presentou hoxe unha das actividades incluídas dentro do XII Encontro de Palilleiras, como é a exposición “Coas nosas mans” que se vén ofrecendo todos os anos. Unha mostra que se vai inaugurar este venres ás 17 h. na Casa da Cultura e que nesta edición conta con novidades. Unha das principais é a colaboración do artista local Tino Soto, que elaborou varios debuxos que se van integrar na exposición. Trátase de bustos femininos nos que se colocarán anacos de encaixe elaborados por diferentes agrupacións.\nHai que dicir que o ano pasado o Concello iniciara unha nova iniciativa pedindo colaboración ás asociacións e agrupacións que acoden ao Encontro para que participasen na exposición cedendo pequenas pezas de encaixe. Uns anacos que agora serán exhibidos...\nMaratón de tute no Local Social de Trasbar, en Cervo, o 18 de abril con importantes premios en metálico para as parellas gañadoras.\nMaratón, Cervo, Tute\nA Asociación de Veciños do Burgo de Trasbar, en Cervo, organiza un maratón de tute. Será no local social de Trasbar o vindeiro 18 de abril ás 17:00 horas. O prezo da inscrición é de 35 euros por persoas, cea incluída. As persoas interesadas poden anotarse nos seguintes números de teléfono: 625 081 637 ou 605 158 373 e tamén na dirección de correo electrónico burgodetrasbar@yahoo.es\nOs premios por parellas son os seguintes: a 1ª parella clasificada levará 500 euros máis trofeo; a 2ª obterá 300 euros; a 3ª gañará 200 euros e a 4ª parella clasificada obterá 100 euros.\nNo caso da 1ª repesca os gañadores levarán 200 euros e os segundos clasificados obterán 150 euros. E na 2ª repesca a primeira...\nConstelación de estrelas Michelín na XXIV Festa do Ourizo que se celebra en San Ciprián o 21 de marzo.\nFesta, Ourizo, Cervo\nO Concello de Cervo e os establecementos participantes presentaron hoxe o cartel e o programa da XXIV Festa do Ourizo que se celebra en San Ciprián o sábado 21 de marzo. Un acto ao que asistiron o alcalde, Alfonso Villares, a edil de Turismo, Begoña Alonso, e representantes dos bares e restaurantes onde, durante todo o día, cada un deles ofrecerá as súas especialidades de ourizo, dende as preparacións máis tradicionais ata as máis innovadoras.\nDe feito, a degustación en bares e restaurantes é a base desta festa de Interese Turístico Galego, na que os cociñeiros locais van renovando a súa carta, ofrecendo cada ano novas elaboracións, sempre co ourizo como ingrediente principal. Os establecementos participantes son: Pizzería A Sombriza, Cervexería O Encontro, Restaurante...


Sistemas pasivos de seguridade alimentaria en cociñas | Consumer\nSistemas pasivos de seguridade alimentaria en cociñas\nMateriais elaborados mediante tratamentos bacteriostáticos ou electrodomésticos con protección bacteriana son algúns dos equipos que melloran a seguridade nas cociñas\nData de publicación: Xoves, 27deNovembrode2008\nImaxe: Nancy Hugo, CKD\nAs cociñas evolucionaron ao longo da historia da humanidade en función tanto das diferentes funcións e actividades que nelas se realizaban como dos progresivos avances tecnolóxicos que a través do tempo han ido desenvolvéndose e incorporándose neste espazo. En pleno século XXI, as novas tecnoloxías ofrécennos un amplo abanico de posibilidades que debemos ter en conta á hora de concibir e deseñar un espazo no que a seguridade alimentaria sexa unha prioridade.\nImagen: Nancy Hugo, CKD\nSó temos que botar a vista atrás para imaxinar como era unha clásica cociña dunha casa de labranza de principios do século pasado. Probablemente moi grande e equipada con rústicos mobles exentos de madeira. Esta estancia era o centro de reunión familiar no que se realizaban ao redor da cheminea ou fogar moitas das actividades domésticas e tamén as relacionadas co campo, como debullar legumes ou seleccionar verduras e hortalizas. O grao de hixiene era moi baixo, non se dispuña de auga corrente e os sistemas de conservación de alimentos eran tan básicos como a salgadura, o afumado ou as baixas temperaturas ambientais do inverno. As infeccións e enfermidades relacionadas coa falta de hixiene eran moi frecuentes, incluídas as relacionadas cos alimentos.\nCociñas máis seguras\nA crecente preocupación por un estilo de vida máis saudable materialízase en vivendas sustentables nas que tanto o deseño como os materiais utilizados, así como as fontes de enerxía das que se abastecen, son máis racionais e respectuosas co medio ambiente. Esta corrente plásmase no concepto de cociñas tamén saudables concibidas como un espazo preparado para facilitar o desenvolvemento dunhas correctas prácticas de manipulación, tanto en deseño como en equipamento, e facilitar a limpeza, a hixiene e o mantemento.\nTrátase de crear un espazo no que o manipulador, como axente activo, atope facilidades para manter un grao aceptable de seguridade. Para iso, no deseño e equipamento das cociñas tivéronse en conta aspectos como:\nCondicións ambientais apropiadas (temperatura, humidade, aireación).\nMateriais e equipos adecuados (non tóxicos, non porosos, resistentes).\nDiferentes zonas integradas na cociña: almacenamento, manipulación, cociñado, limpeza, residuos.\nCadea de traballo de non retorno cara a adiante, de maneira que o alimento avance na cadea de preparación sen que se produzan interferencias con etapas anteriores.\nAínda que se desenvolveu unha especial inquietude e interese con todo o relacionado cunha alimentación saudable, incluída a seguridade alimentaria, as cociñas actuais en numerosas ocasións non reflicten o grao de desenvolvemento tecnolóxico que poden observarse noutros ámbitos das nosas vidas, mesmo dentro dos nosos propios fogares.\nMellorar a hixiene\nA idea é desenvolver nas cociñas unha liña baseada nos Sistemas Pasivos de Seguridade (SPS). Estes conceptos, que resultan novos no campo da seguridade alimentaria, son amplamente estudados, desenvolvidos e utilizados noutros sectores como o da automoción, no que a seguridade é unha prioridade absoluta. Equipar aos coches con sistemas de protección extra como habitáculos indeformables, cintos de seguridade ou airbags supuxo un cambio radical no ámbito da seguridade.\nEn seguridade alimentaria pódese englobar dentro destes sistemas todos aqueles materiais e equipos de última xeración que, instalados na cociña, melloran o nivel de seguridade e hixiene:\nMateriais e revestimentos con tratamentos bacteriostáticos. Protexen de maneira segura da proliferación bacteriana entre limpeza e limpeza.\nNeveiras e pequenos electrodomésticos con protección bacteriana. Evitan o desenvolvemento de microbios nun lugar tan delicado como é o interior das neveiras así como en pequenos electrodomésticos.\nFerramentas (táboas e coitelos) e interruptores de luz con tratamento antibacterias que reducen o perigo de contaminación .\nReceptores hixiénicos de residuos con tecnoloxía de infravermellos. Con só achegar a man ou un obxecto ao receptor, este abrirase de forma automática, para logo pecharse unha vez o obxecto fose depositado no seu interior.\nDispensadores automáticos de auga e xabón con sensor. A billa converteuse nun produto moito máis hixiénico. Colocando as mans baixo o rociador a auga comeza a fluír automaticamente grazas ao seu sensor de infravermellos, para deterse unha vez retiráronse. Non só se aforra auga senón que tamén se evita o traspaso de xermes, acumulados na billa de forma inevitable, ás mans. Este sistema tamén pode aplicarse ao dispensador de xabón líquido.\nSecadores por microcorrientes de aire de alta velocidade, moito máis hixiénicos que o tradicional trapo, o papel de cociña e mesmo os secadores por aire quente.\nAo dotar ás cociñas con Sistemas Pasivos de Seguridade (SPS) cóntase cun extra de seguridade a partir do cal o usuario, axente activo do proceso, mellorará os seus resultados sen cambiar os seus hábitos de manipulación e polo que o consumidor estará máis protexido. Estes sistemas en ningún caso substituirán unhas correctas prácticas de manipulación, polo que a continua información e formación do usuario sempre será necesaria. Si representarán un plus de protección fronte a posibles perigos alimentarios, especialmente os de natureza microbiológica. Un factor máis a ter en conta no cada día máis esixente campo da hixiene e a seguridade alimentaria.\nTrátase, ademais, dunha interesante liña de investigación na que teñen cabida todas aquelas ferramentas tecnolóxicas presentes e futuras que, aplicadas nas cociñas, axuden a proporcionar un espazo onde cociñar alimentos sexa máis seguro.\nNa cociña actual realízanse moitas actividades en pouco espazo: ademais de cociñar e comer, este lugar é a miúdo o centro de reunión para conversar, facer os deberes e mesmo ver a tele. Trátase a miúdo dun espazo multifuncional no que as distintas actividades non deben interferir coa principal: a elaboración de alimentos. As cociñas actuais dispoñen de electrodomésticos máis ou menos sofisticados para a conservación de alimentos, o seu procesado e cociñado e a limpeza dos utensilios. Pero, aumentou significativamente o grao de hixiene e seguridade das nosas cociñas nos últimos 50 anos? Este é un obxectivo que non debemos descoidar en ningún caso.\ncociñas espazo materiales-gl pasivos de seguridad alimentaria en cocinas-gl seguridade


O club adianta que o prazo de inscrición, que xa está aberto, pecha as 20 horas do 16 de maio. Despois do éxito de participación da anterior edición, a organización decidíu ampliar o número de inscrición a 250. As e os interesados neste reto deberán inscribirse na seguinte ligazón http://www.xadrezramirosabell.com\nOs cinco primeiros clasificados de cada categoría, agás da absoluta que serán para os tres primeiros, recibirán un trofeo e haberá recordos e sorteo de agasallos para todas e todos os xadrecistas.\nO presidente do Club, Miguel Gallego Illán, agradece a colaboración do concello, da Federación Galega de Xadrez, dos centros educativos e das casas comerciais que fan posible este torneo. Ademais, desexa a todos e todas as participantes que desfruten dunha xornada deportiva entretida e divertida.\nMás en esta categoría: « O Festival de Jazz de Ponteareas incorporará unha master class de Víctor Prieto Xosé Represas e Cristina Fernández reúnense coa comunidade educativa »


Paralizadas as obras da planta de de residuos industriais da Furoca - Costa Da Morte - Que pasa na costa\nParalizadas as obras da planta de de residuos industriais da Furoca\nParalizadas as obras da Planta de residuos industrais de Gesmaga na Furoca-Coristanco\nParece que a mobilización social volveu servir para paralizar un proxecto polémico. Falamos da planta de residous industrais que estaba a promover a empresa de GESMAGA na Furoca, na parroquia de San Paio, en Coristanco. Un proxecto que mesmo provocou a creación da Plataforma en Defensa da Terra de Coristanco, entidade que hoxe explica con rotunda alegría a nova ordenanza que o Concello coristanqués vai aprobar no seguinte pleno sobre a obra.\nUnha ordenanza que provocará a paralización inmediata das obras e das actividades da planta, na que o Concello lle traslada á empresa o expediente de reposición da legalidade urbanística e os informes e as actuacións realizadas ao Xulgado de Instrución nº1 de Carballo. De feito, a plataforma vincula estas obras ás dilixencias previas abertas da chamada Operación Pataca, nunha resolución que se basea na Lei do Solo de 2016 de acordo co artigo 152.\nAsí, tras 7 meses de loita, a Plataforma na defensa da Terra de Coristanco quere “mostrar a súa satisfacción por esta Resolución do Concello e felicita ao mesmo, xa que por primeira vez nos últimos 26 anos na historia de Coristanco conseguiuse pola presión social pór freo a prácticas presuntamente ilegais e pararlles os pés aos responsábeis desta empresa que actuaron en todo este tempo ao amparo da arbitrariedade dos anteriores equipos de goberno do Partido Popular”.\nIgualmente, son “conscientes de que obviamente a empresa vai alegar e cando proceda recorrer, mais esperamos que o concello sexa quen de manter a reposición da legalidade en aras do interese xeral da veciñanza e que os organismos xudiciais amparen os lexítimos intereses da veciñanza de Coristanco”.\nO alcalde de Coristanco, Amancio Lavandeira, prefire non facer declaracións ao respecto.\nMaio 2017: O BNG tamén rexeita a “escombreira” da Furoca.\nAbril 17: “Non queremos escombreiras na Furoca”:\nMarzo 2017: A Plataforma na Defensa da Terra de Coristanco di que a nave de Gesmaga carece de conexión á rede de saneamento.\n06-02-17: Acoden á Xunta e á Valedora do Pobo para paralizar a Planta de Residuos Industriais da Furoca\n23-01-17: Piden no Parlamento Europeo a cancelación defintiva do proxecto mineiro das 7 Julias.\n30-12-2016: A nova Plataforma de Coristanco solicita información sobre a planta de compostaxe de San Paio.\n20-12-16: Nace a Plataforma en Defensa da Terra de Coristanco para loitar contra a planta de residuos da Furoca.\n18-06-14: O alcalde de Coristanco, imputado por prevaricación e malversación de fondos públicos na Operación Pataca.\nUn motorista ferido en Coristanco\nCarballo e Emalcsa lanzan unha campaña de sensibilización do uso da auga


Persoal 10 Comments »\nDesamarro pola primeira vez esta humilde nave, que levaba varada na praia de Blogaliza varios meses á espera do momento da súa botadura, e fágoo convidándovos a subir a bordo e compartir a travesía, se como a min vos emociona máis a viaxe que o destino aonde os incertos ventos fagan aportar esta barca, ou se simplemente caístes aquí traídos pola marea do acaso e sentides a curiosidade de dar un paseo e, se cadra, repetir calquera día.\nNon sei ler nas cartas náuticas nin nas estrelas, polo que vou avisando que non son un capitán recomendable, mais para compensar tentarei ser ben hospitaleiro en afecto, que non en luxos.\nA miña primeira singradura blogueira iniciouse hai cinco anos, aínda que só neste que comeza a desaparecer polo horizonte me puxen en serio ao blogging para o público xeral. Este blog non pretende ser a continuación de ningún dos anteriores, dedicados a navegacións académicas, familiares e políticas, aínda que garda unha certa relación con algúns deles.\nEste será un espazo aberto a calquera persoa que desexe enrolarse na lectura e/ou nos comentarios, no cal pretendo ir embarcando algunhas ideas persoais sobre os asuntos que máis me interesan: política, tecnoloxía, lingua e literatura. En todos eses continentes irei aportando a nave, sen periodicidade fixa e seguindo principios, teorías, modelos… que nin eu mesmo sei cales serán, pero sempre á marxe de doutrinas, dogmas e instrumentos de fe de calquera índole. Vós seredes testemuñas dos erros e, se os houber, dos acertos. Só vos rogo que se os erros foren excesivos, non me tiredes pola borda: solicito a clemencia de ser degradado e poder continuar a viaxe na vosa compañía, con outro capitán, nun outro navío e noutros mares, e a de poder ser eu mesmo quen, chegado o caso, queime nun deserto areal os últimos despoxos deste blog.\nNa escrita do blog será utilizada a norma lingüística sancionada pola Academia Galega, mais cando sexan publicados materiais académicos, en ocasións estarán redactados nas normas brasileira e portuguesa do galego. Tamén é posible que, se a preguiza non mo impede, faga algúns abstracts en inglés, e quen sabe se en francés e español.